ดัชนีครัวเรือนดีขึ้น คนกรุงลดกังวลหนี้
เดือน มิ.ย. ความเชื่อมั่นครัวเรือนกรุงเทพฯ ปรับตัวดีขึ้น จับตามอง 3 เดือนข้างหน้าห่วงปัญหารายได้และว่างงาน
8 ก.ค. 2560

โพสต์ทูเดย์ - เดือน มิ.ย. ความเชื่อมั่นครัวเรือนกรุงเทพฯ ปรับตัวดีขึ้น จับตามอง 3 เดือนข้างหน้าห่วงปัญหารายได้และว่างงานศูนย์วิจัยกสิกรไทย เปิดเผยว่า ในเดือน มิ.ย. ดัชนีภาวะเศรษฐกิจของครัวเรือน (KR-ECI) ในเขตกรุงเทพฯ และปริมณฑลปรับตัวดีขึ้นมาอยู่ที่ระดับ 46.4 เนื่องจากมีความกังวลเรื่องภาระหนี้สินและสถานการณ์ด้านราคาสินค้าลดลง เพราะมีมาตรการจากทางภาครัฐที่ช่วยบรรเทาภาวะการครองชีพของประชาชนและโครงการคลินิกแก้หนี้ เพราะบางคนได้ค่าตอบแทนพิเศษประจำครึ่งปีมาใช้ชำระหนี้เงินต้นในขณะที่ดัชนีสะท้อนมุมมองคาดการณ์ 3 เดือนข้างหน้าปรับตัวดีขึ้นมาอยู่ที่ 46.9 ส่วนหนึ่งได้รับผลดีจากความเชื่อมั่นของครัวเรือนที่เพิ่มขึ้นในปัจจุบัน บวกกับยังไม่มีปัจจัยใดๆ เข้ามากระทบต่อภาวะการครองชีพของครัวเรือนในระยะ 3 เดือนข้างหน้าอย่างไรก็ตาม ความเชื่อมั่นของครัวเรือนที่ปรับตัวดีขึ้นเป็นเพียงปัจจัยบวกเฉพาะชั่วคราว ซึ่งยังต้องติดตามความกังวลในเรื่องรายได้และภาวะการมีงานทำของครัวเรือนที่ในช่วง 5 เดือนแรกของปีนี้ยังมีอัตราการว่างงานสูงกว่าปีก่อน และต้องติดตามการปรับตัวของผู้ประกอบการไทยภายใต้ พ.ร.ก.การบริหารจัดการการทำงานของคนต่างด้าว พ.ศ. 2560 ในช่วง 6 เดือนที่เหลือของปีนี้